कलीना एयरपोर्ट पर हुए स्पॉट, वीडियो देख फैंस हुए खुश
Bollywood Actor Ranbir Kapoor Spotted At Kalina Airport With Daughter. बॉलीवुड एक्टर रणबीर कपूर और श्रद्धा कपूर की फिल्म 'तू झूठी मैं मक्कार' 8 मार्च को सिनेमाघरों में रिलीज होने वाली है। इसी बीच रणबीर का एक वीडियो सोशल मीडिया पर सामने आया है
बॉलीवुड एक्टर रणबीर कपूर और श्रद्धा कपूर की फिल्म 'तू झूठी मैं मक्कार' 8 मार्च को सिनेमाघरों में रिलीज होने वाली है। इसी बीच रणबीर का एक वीडियो सोशल मीडिया पर सामने आया है, जिसमें वह कलीना एयरपोर्ट पर अपनी बेटी के साथ नजर आ रहे हैं। दरअसल, आलिया इन दिनों अपनी अपकमिंग फिल्म 'रॉकी और रानी की प्रेम कहानी' के लिए कश्मीर में शूटिंग कर रही हैं, वहीं रणबीर को 6 मार्च की शाम एयरपोर्ट पर बेटी राहा को गोद में थामे देखा गया। इस वीडियो में एक्टर राहा को अपने सीने से लगाए हुए दिखे। उन्होंने अपनी बेटी का चेहरा अपने हाथ से ढका हुआ था। जिसकी वजह से वीडियो में बेटी का चेहरा दिखाई नहीं दे रहा है। फैंस इस वीडियो पर जमकर प्यार लुटाते हुए नजर आ रहे हैं।
रणबीर कपूर की अपकमिंग फिल्में
बता दें कि रणबीर कपूर ने अपनी लॉन्ग टाइम गर्लफ्रेंड और बॉलीवुड एक्ट्रेस आलिया भट्ट से 14 अप्रैल 2022 को शादी की थी। वहीं शादी के करीब दो महीने बाद ही कपल ने फैंस के साथ गुड न्यूज शेयर कर दी थी। फिर आलिया- रणबीर साल 2022 के नवंबर में बेटी राहा के माता-पिता बने थे।
एक्टर के वर्कफ्रंट की बात करें तो वह लव रंजन के डायरेक्शन वाली फिल्म 'तू झूठी मैं मक्कार' में नजर आने वाले हैं। इसके अलावा वह रश्मिका मंदाना के साथ फिल्म 'एनिमल' में दिखाई देंगे। संदीप वंगा रेड्डी के डायरेक्शन में बनने वाली ये फिल्म 11 अगस्त, 2023 को सिनेमाघरों में रिलीज होने वाली है। आलिया के वर्कफ्रंट की बात करें तो वह डिलीवरी के बाद से ही काफी एक्टिव हैं। वह जल्दी ही फिल्म ‘रॉकी और रानी की प्रेम कहानी’ में नजर आने वाली हैं। इस फिल्म में उनके साथ रणवीर सिंह लीड रोल में दिखाई देंगे।